Mohd Hatta Ramli

YB Senator Datuk Wira Dr. Mohd Hatta Md. Ramli adalah ahli politik Malaysia berbangsa Melayu dari Parti Amanah Negara. Beliau merupakan bekas Timbalan Menteri Pembangunan Usahawan dan Ahli Parlimen Lumut, Perak dan pernah menjadi Ahli Parlimen Kuala Krai, Kelantan (2008-2018). 
Beliau merupakan Ketua Pengarah Pilihanraya AMANAH Nasional. Beliau menyertai Parti Amanah Negara (AMANAH) pada 16 Mei 2015 membentuk komposisi baharu di dalam Parlimen melalui Pakatan Harapan selepas Parti Islam Se-Malaysia (PAS) keluar dari Pakatan Rakyat dan membentuk kumpulan pembangkang yang ketiga, Gagasan Sejahtera.

Pendidikan 
Menerima pendidikan di Kolej Melayu Kuala Kangsar. Kemudian belajar jurusan perubatan di Universiti Kebangsaan Malaysia (UKM) di Bangi, Selangor. Seterusnya menyambung pengajian Sarjana Kesihatan di Universiti Nasional Singapura.

Keluarga
Beliau dilahirkan pada 11 September 1956 di Sitiawan, negeri Perak. Beliau adalah  anak ke-7 dari 8 orang adik-beradik. Ibunya Arga’ayah Mat Rawi.

Beliau berkahwin dengan Dr Kalsom Maskon dan dikurniakan dengan 7 orang anak.

Kerjaya dan politik
Pada peringkat awal beliau menjadi Pegawai Perubatan Hospital Besar Kuala Lumpur. Kemudian bertugas sebagai Pegawai kesihatan di Hospital Muar, Johor. Seterusnya sebagai Pegawai Kesihatan, Kementerian Kesihatan Malaysia.

 Pensyarah perubatan di Fakulti Perubatan UKM.
 Presiden Persatuan Perubatan Islam 1996-1998 
 Setiausaha Persatuan Doktor Pakar Kesihatan Awam 1996-1998 
 Naib Pengerusi PIBG MCKK 1994-1996 
 Pengerusi PIBG Sek Tun Fatimah 2000-2002 
 Bantuan kemanusiaan ke Iraq 1991 
 Bantuan kemanusiaan ke Afghanistan 2001 
 Bantuan kemanusiaan ke Iraq 2003 
 Bantuan kemanusiaan ke Aceh 2005 
 Bantuan kemanusiaan ke Pakistan 2005 
 Pemantau Pilihan Raya Timor Timur
 Pemantau Pilihan Raya Indonesia 1998, 2004 
 Misi pemantau ke Selatan Filipina
 Pasukan Perubatan Haji 1989, 1990, 1992 
 Pakar Rujuk UNICEF ke Korea Utara, 1993 
 Persidangan Hepatitis B, Cameroon, Afrika Barat, 1991 
 Persidangan Hepatitis B, Geneva Switzerland, 1989
 Setiausaha Politik mantan Presiden PAS Ustaz Fadzil Noor
 Doktor Peribadi mantan Presiden PAS Ustaz Fadzil Noor
 Exco Pemuda PAS Pusat  
 Ketua Pemuda  PAS Selangor  
 Timbalan Pesuruhjaya PAS Selangor  
 YDP PAS Gombak  
 AJK PAS Pusat  
 Bendahari PAS Pusat, YDP PAS Gombak
 Bersama-sama dengan Mohamad Sabu dan bekas ahli-ahli PAS yang lain membentuk Parti Amanah Negara
 Menjadi Pengarah Pilihan Raya Parti Amanah Negara

Pilihan raya
Dalam pilihan raya umum Malaysia 2008 beliau mengalahkan calon Barisan Nasional - UMNO, Prof. Datuk Dr. Che Musa Che Omar dengan majoriti sebanyak 4,984 undi. Beliau memperolehi 23,562 undi berbanding lawannya memperolehi hanya 18,578 undi.

Isu-isu
 Pada 26 Januari 2008, Ketua Polis Daerah Dang Wangi telah mendapatkan perintah mahkamah bagi menghalang Dr Hatta Ramli dan lain-lain dari menyertai perhimpunan NGO Protes di KLCC.
 Dr Hatta Ramli pernah mencadangkan agar tanaman tembakau yang banyak diusahakan oleh penduduk di Kelantan perlu ditukar dengan tanaman alternatif lain yang lebih menguntungkan. Ini kerana menghisap rokok telah difatwakan sebagai haram di Malaysia kerana boleh menjejaskan kesihatan jantung para perokok aktif dan perokok pasif.

Anugerah
  Darjah Cemerlang Seri Melaka (DCSM) - Datuk Wira (2018)

Pautan luar

Rujukan

Pautan luar
 Laman blog Hatta Ramli
 

Muslim Malaysia
Ahli politik Malaysia berketurunan Melayu
Pengamal perubatan umum Malaysia
Alumni Universiti Kebangsaan Malaysia
Bekas anggota Parti Islam Se-Malaysia
Anggota Parti Amanah Negara
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli Dewan Negara, Parlimen Malaysia ke-15